b"\n_START_ARTICLE_\nSanta Maria de Ginebret\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia d'una sola nau rectangular coberta amb volta de can\xc3\xb3 i refor\xc3\xa7ada amb arcs torals. Un absis semicircular obert vers llevant est\xc3\xa0 cobert amb quart d'esfera i presenta una ornamentaci\xc3\xb3 t\xc3\xadpica de l'arquitectura llombarda: un fris d'arcuacions cegues separades en grups de tres per bandes llombardes. Al mig de l'absis, hi ha una petita finestra de doble esqueixada, coberta amb un arc de mig punt de petites dovelles; aquesta \xc3\xa9s l'\xc3\xbanica ornamentaci\xc3\xb3 de tot el conjunt, ja que les parets i els murs de l'edifici s\xc3\xb3n completament llisos. A ponent s'aixec\xc3\xa0 el campanar quadrat molt mass\xc3\xads i reformat, aix\xc3\xad com la porta d'entrada que, situada a migjorn, resta avui tapiada. La porta actual \xc3\xa9s a ponent, on hi ha un porxo posterior.\n_START_SECTION_\nHist\xc3\xb2ria\n_START_PARAGRAPH_\nSituada a la demarcaci\xc3\xb3 parroquial de la ve\xc3\xafna esgl\xc3\xa9sia rom\xc3\xa0nica de Sant Pau de Pin\xc3\xb3s, la seva exist\xc3\xa8ncia es manifesta en un llegat testamentari de l'any 1169. Al segle XIV apareix sovint esmentada com un santuari depenent de Sant Pau de Pin\xc3\xb3s. Durant la Baixa Edat Mitjana el seu terme pass\xc3\xa0 a la parr\xc3\xb2quia de Santa Maria de Merl\xc3\xa8s, de la qual s'independitz\xc3\xa0 l'any 1778, quan pass\xc3\xa0 a dependre de Sant Pau de Pin\xc3\xb3s. L'edifici fou reformat forces vegades, sobretot l'any 1803, amb la construcci\xc3\xb3 del p\xc3\xb2rtic, i l'any 1865, en qu\xc3\xa8 es constru\xc3\xad un senzill altar, s'arreboss\xc3\xa0 l'interior i es va refer la teulada i el paviment."